Document ID: /roh_data/filtered/fineweb-2-filterrobots_roh.jsonl.gz/53984

Ils ultims trais onns èn vegnids dumbrads 25 cuaditschs selvadis en il Grischun.
Cun quai saja la populaziun da tschess barbet garantida en il chantun ha ditg Daniel Hegglin, il directur da la fundaziun Pro Tschess Barbet, envers la gasetta «Südostschweiz». La lavur cun ils tschess barbet en las Alps na saja però anc betg a fin, uschia Hegglin. Ussa veglian els introducir novas lingias da sang – ma betg en il Grischun.
Il tschess barbet valeva dapi il 1913 sco mort ora. Il 1986 èn lura ils emprims animals puspè vegnids mess en libertad en las Alps. En il Grischun èn ils emprims arrivads il 1991 en il Parc Naziunal.
RR novitads 06:00